《送陈六溪之江右皋》
明代·章熙

粉署含鸡舌，新恩易豸衣。风花春正好，樽俎重相违。

岐路苍烟漠，江干碧草菲。知君滕阁上，北斗指皇畿。

作者简介：（1506—1575）广东海阳人，字世曜。嘉靖二十三年进士。授行人，历升户部员外郎，以失职贬为山东布政司幕吏，徙为南京国子博士。官至广西按察佥事，分司苍梧，坐治边过严，免归。